钦定古今图书集成/明伦汇编/氏族典/第385卷 > 李孝恭
## 钦定古今图书集成/明伦汇编/氏族典/第385卷 > 李孝恭

按《唐书河间元王孝恭传》：“孝恭少沈敏，有识量。高祖
已定京师，诏拜山南招慰大使。明年，拜信州总管。是
时萧铣据江陵，孝恭数进策图铣。帝嘉纳，进王赵郡，
俄进荆湘道总管。铣降，迁荆州大总管。孝恭治荆，为
置屯田，立铜冶，百姓利之。迁襄州道行台左仆射。辅
公祏反，寇寿阳，诏孝恭为行军元帅讨之。江南平，进”
授东西道行台左仆射。行台废，更为扬州大都督。或
诬其反，召还，镌诘无状，赦为宗正卿。历凉州都督、晋
州刺史。贞观初，为礼部尚书，改王河间。性奢豪，然宽
恕退让，无矜伐色，太宗用是亲重之。中饮暴薨。子崇
义嗣王，降封谯国公，历蒲、同二州刺史，终宗正卿。